Uno (Little Big-sang)

«Uno» (spansk for én), stilisert som «UNO», er en sang fra 2020 med den russiske gruppen Little Big. Sangen er skrevet av Denis Tsukerman, Ilja Prusikin og Viktor Sibrinin, og den har engelsk og spansk tekst. Låten ble utgitt 12. mars 2020 og skulle ha vært Russlands bidrag i Eurovision Song Contest 2020. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

Eurovision Song Contest 
Sangen og Little Big ble internt valgt av den russiske kringkasteren Pervyj kanal til å representere landet. Sangen ble offentliggjort under det russiske talkshowet Vetsjernyj Urgant rundt 22.20 CET 12. mars 2020 – tre dager etter tidsfristen for å levere inn bidrag til konkurransen. Den offisielle musikkvideoen ble offentliggjort på YouTube-kanalen til Eurovision Song Contest klokken 23.00 samme kveld, og i løpet av det påfølgende døgnet passerte videoen 10 millioner visninger. 

I januar 2020 ble Russland trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Nederland tirsdag 12. mai. På grunn av koronaviruspandemien avlyste EBU konkurransen for å hindre spredning av infeksjonssykdommen covid-19. Sangen fikk dermed aldri deltatt i konkurransen.

Listeplasseringer

Sporliste

Utgivelseshistorikk

Referanser

Eksterne lenker 
 

Russiske sanger
Sanger fra 2020
Bidrag til Eurovision Song Contest 2020